Tan

Tan kuddintolem udkachem promann unnem zal'lean zaupi ek somvedona.Hi ek soimik ritin zaupi prokia. Monxache kuddik dor disa 2500 ghonsem'mi udok lagta.Hatuntolem sumar jeunnantlean melltta.Sumar 10 on'n pochonkrientlean nirmann zata anni uril'lem 40 udok hem dud,chea kafi sarkilea patoll podarthantlean melltta.Nomxache va monzatiche kuddint udkacho somtol asop hi soimik goroz.Mut,gham' hea mukhel ghottkanchea rupant kuddintolem udok bhair poddtta.

Tebhair patoll porsakodden ,onkare,laspantlean zal'le ghai anni mut toxench ghama sombondit duyemsa sarkilea sabar karnnank lagun kuddintolem udok bhair vota kuddintlea udkachem promann unnem zal'lean tan lagta.Monxache kuddintolem udok jen'na unnem zata ten'na tache kuddintleo pexi amvllun yetat.Hea bodlachi mendvak zannivo korun divpi ek khaxeli rochnnuk kuddint kary korta.Te rochnnuke vangddach mendvachea peximni-i je bodol ghoddttat tacho porinnam' mhonnun rokhddich tanechi somvedona zagi zata jen'na udok pieunk mellna,toxench mutantlean va gormechea disamni ghamantlean kuddintolem udok bhair vota ten'nai tanechea somvedona zata.

Punn patoll porsakodden zaup hea sarkilea duyemsamni survek khub tan lagta,,punn uprant jen'na kuddintole udok anni kxar(SALT) unnem zata ten'na chodd korun tanechi zannvika zaina.Hachechoilean,jen'na tan lagta ten'na kuddintolell udkachem promann thir asta oxem mhonnuk zaunchem na.Vigoneanik proyogamvorovim monxachea mendvacho ondhHxchetok bhag tanechea somvedonevixim zagruk asta ani thoinchean tanechi zannvikai nirmann zata,hem sidhd zalam.Mendvacho ho bhag zor yontrachea adaran noxtt kelo zalear tanechi somvedona kabar zata.Toxench,zor mendvantole tanevixim suchounni divp suvyentlean vidyut lhara udexim ut'tejit korit zalear tea zonaurak ondhHxchetok (hypothalamus) hea bhagank zor koslem-i duyems zalem zalea tanevixinchem sontulon ibaddotta.Ontti ddayurettikom (antidiuretic) hormon namvacho ek kary va ut'tezok ontHstravache somhti prounnota (concentration /gradient)unnem zata hacho porinnam' mhonnun mutropinddantlean udok kuddibhair vota.Sadaroponnan sumar 1 mi.Li.Mut minttak toyar zata.Punn kuddint zor udkachem promann chodd aslem zalear eka minttak 16 zata.Ddaibettis imripiddos(goddem'mut disak 24 littram'meren mut kuddintlean bhair vochunk xokta.Hem duyems zal'lea monxak khub tan lagta.Goddeamutachem duyems axil'leakoi khub tan lagta toxench khub mutum korun koxikanche udok suklear,promannaporos kuddint mitth chodd aslear lagta.Tanechi somvedona hi bhitl'lean nirmann zata asli tori bhoutek khepe tan lagta ten'na kaim fauttim monis bhieta.Ten'na tanechi bhitl'li somvedona zalebogoroi tallo sukta.Oxa vellar te vyokt'tik udok pieupachi itsa zata.Mhonnun tan hi xaririk toxi mansik somvedona zannouli tori ticho khorelo sombond kuddichea udkachea promannantlea bodlakodden yeta.Kaim vokhdam ghetlim mhonnttokoch tan lagta.Toxench monxan chodd koxttanchem kam' kelearoi taka tan lagta.[1]

pottant favo titlem udok gelem mhonnttokoch zotthor fugta ani thoinchea tontrikamvorovi odhHxchetokant somvedona pauta.Haka lagun anik udok pivpachi kria zata.Punn udkachem promann komi zalem mhonnttokoch udok pivpachi itsa nirmann zata.-ddo.Doyanond ravo

Polleiat 
Thirst

वर्ग:Kudd, Ang Xhastr
वर्ग:Vignean
वर्ग:Romi panam